Source: https://tax-fin-lex.si/Zbirke/SodnaPraksaList?nodeId=08976d43-6a61-404e-83da-a33f91a0f216
Timestamp: 2020-08-12 10:17:26+00:00
Document Index: 1677576

Matched Legal Cases: ['sodišče ', 'ZKP ', 'sodišče ', 'Sodišče ', 'sodišče ', 'Sodišče ', 'Sodišče ', 'sodišče ', 'sodišče ']

VSL sklep I Cp 1007/2016
VSL0060241
začasna odredba - zavarovanje denarne terjatve - pogoji za izdajo začasne odredbe - verjetnost obstoja terjatve - nevarnost - odtujitev nepremičnega premoženja - obremenitev nepremičnega premoženja
Na podlagi v pritožbenem postopku nespornih dejstev se tudi pritožbeno sodišče pridružuje zaključku sodišča prve stopnje, da je glede na to, da je tožena stranka del svojega nepremičnega premoženja že odtujila in da aktivno deluje v smeri obremenitve oziroma prodaje preostalega nepremičnega premoženja, s stopnjo verjetnosti izkazana nevarnost, da bo zaradi takšnega ravnanja tožene stranke uveljavitev tožnikove denarne terjatve onemogočena oziroma znatno otežena, saj pritožnik niti ne navaja, da bi imel v lasti še kakšno drugo premoženje, iz katerega bi se tožeča stranka v primeru, da bo v pravdnem postopku lahko uspela, poplačala.
VSL sklep VII Kp 70951/2010
VSL0023499
ZKP člen 496. KZ-1 člen 70b.
varnostni ukrep obveznega psihiatričnega zdravljenja na prostosti
Obdolženec se nahaja na varovanem oddelku Doma upokojencev na podlagi Zakona o duševnem zdravju, zato izvrševanje varnostnega ukrepa obveznega psihiatričnega zdravljenja zaradi prognoze, da se zdravstveno stanje obdolženca, ki samostojno ni sposoben živeti, ne bo izboljšalo, ni več smiselno in potrebno.
VSL sodba I Cp 406/2016
OBLIGACIJSKO PRAVO – POGODBENO PRAVO – VARSTVO POTROŠNIKOV – CIVILNO PROCESNO PRAVO
VSL0084192
OZ člen 377, 377/1.
odsotnost z naroka – opravičilo – obrazec – kreditna pogodba – zamudne obresti – oderuške obresti – odstop terjatve – odstop od pogodbe
Kar je tožena stranka prejela na podlagi delno ničnega določila o obrestih, mora vrniti.
VSK sklep I Cp 929/2015
VSK0006710
ZPP člen 32, 483. ZFPPIPP člen 270, 271, 272.
stvarna pristojnost - osebni stečaj - stečajni postopek - izpodbijanje pravnih dejanj stečajnega dolžnika - gospodarski spor
Materialnopravno stališče prvostopenjskega sodišča, da bi šlo za gospodarski spor le takrat, če bi šlo za stečaj pravnih oseb ali samostojnih podjetnikov posameznikov, ne pa tudi v primeru osebnih stečajev (ob dodatnem vsebinskem kriteriju), je po oceni pritožbenega sodišča zmotno, saj 483. člen ZPP dodatnega subjektivnega kriterija ne zahteva.
VSK sklep CDn 55/2016
VSK0006705
ZUKSB člen 11, 29. SPZ člen 146.
maksimalna hipoteka - odstop pogodbe
Pritožbeno sodišče se strinja z odločitvijo in argumentacijo prvostopenjskega sodišča, da v ugovoru (in pritožbi) citirane določbe ZUKSB ne izključujejo uporabe četrtega odstavka 146. člena SPZ.
VSL sklep Cst 290/2016
STEČAJNO PRAVO – ZEMLJIŠKA KNJIGA – STVARNO PRAVO
VSL0085850
ZFPPIPP člen 328, 328/2, 329, 329/4, 331, 331/2, 331/2-2, 341, 341/4, 343, 343/1. ZZK-1 člen 8. SPZ člen 10.
prodaja – način prodaje – sklep o prodaji – drugi sklep o prodaji – poslovna celota – etažna lastnina – mnenje ločitvenega upnika – mnenje upniškega odbora – nezavezujoče zbiranje ponudb – določitev cene – izklicna cena – soglasje k sklenitvi prodajne pogodbe – načelo zaupanja v zemljiško knjigo
Parkirišča niso nujno del poslovne celote – predelave vina. Pri nezavezujočem zbiranju ponudb se ne določi nikakršna cena. Namen prodaje z nezavezujočim zbiranjem ponudb je ravno v tem, da se ugotovi, koliko so morebitni kupci sploh pripravljeni plačati za določeno premoženje in v zvezi s tem nadaljnja pogajanja o ceni premoženja. Pri tem stečajni dolžnik tudi ni zavezan sprejeti nobene ponudbe, v kolikor cena ne dosega primerne cene tega premoženja. V primeru zbiranja nezavezujočih ponudb se ravno zato, ker cena ni predmet preizkusa ob sklepu o prodaji, dosežena cena preizkuša ob izdaji soglasja k sklenitvi prodajne pogodbe, katerega predpostavka je tudi mnenje oziroma soglasje upniškega odbora in ločitvenih upnikov, seveda pa imajo doseženi ceni pravico ugovarjati tudi drugi upniki.
VSL sklep I Cp 359/2016
VSL0060207
OZ člen 190. ZPP člen 7, 100, 100/1, 285, 339, 339/2, 339/2-8.
obseg pooblastila za dvig denarnih sredstev – bančni račun – darilo – neupravičena obogatitev – razpravno načelo – materialno procesno vodstvo – absolutna bistvena kršitev določb pravdnega postopka
Ker je toženka spremenila trditveno podlago, bi morala pojasniti, pri kateri od trditev vztraja, ali je šlo za pokojničino darilo, ali odplačilo posojila. Sodišče prve stopnje pa je odločitev oprlo na (prvotne) navedbe toženke, da naj bi ji pokojna mati oziroma tašča sklenila denar podariti, saj toženki v dokaznem postopku ni uspelo dokazati obstoja posojilnega razmerja s pokojno.
ZZZDR člen 51. ZIZ člen 65. ZTLR člen 21. ZPP člen 254, 254/2.
VSL sodba II Cp 3254/2015
OBLIGACIJSKO PRAVO - POGODBENO PRAVO - STANOVANJSKO PRAVO - STVARNO PRAVO
VSL0071280
OZ člen 190, 190/1. SZ člen 111, 112, 116.
neupravičena obogatitev - uporaba in razpolaganje z delom podstrešja - pridobitev lastninske pravice na delu podstrešja večstanovanjske stavbe - prodaja spornih prostorov dobrovernemu kupcu - nemožnost vrnitvenega zahtevka - zahtevek za plačilo spornih prostorov - tržna vrednost neobdelanih podstrešnih prostorov
Tožniki so bili prikrajšani za materialnopravno upravičenje uporabe in razpolaganja s spornimi prostori, toženka pa v istem obsegu brez veljavne pravne podlage obogatena (prvi odstavek 190. člena OZ). Ker tožniki prostorov ne morejo (več) zahtevati nazaj, so upravičeni do plačila njihove vrednosti.
VSL sklep I Cp 764/2016
VSL0084199
ZVEtL člen 3, 4, 6, 6/4, 9, 11, 17, 25, 29, 29/2, 31. SZ člen 144.
vzpostavitev etažne lastnine – nedokončana etažna lastnina – dokončanje postopkov za vzpostavitev etažne lastnine na stavbi kot celoti – vprašanje lastninske pravice – sporna dejstva – domneve v postopku za vzpostavitev etažne lastnine – bolj verjetna pravica – uveljavljanje zahtevkov po vzpostavitvi etažne lastnine – pridobitelj posameznega dela – pravni naslov – vpis v zemljiško knjigo
Pridobitelj posameznega dela stavbe je oseba, ki s pravnim naslovom izkazuje upravičenje do pridobitve lastninske pravice na posameznem delu stavbe, tudi če niso izpolnjeni pogoji, ki jih za vpis lastninske pravice na posameznem delu stavbe določa zakon, ki ureja zemljiško knjigo.
VSL sklep II Cp 1354/2016
JAVNA NAROČILA - OBLIGACIJSKO PRAVO - POGODBENO PRAVO
VSL0084224
OZ člen 631. ZJN-2 člen 4, 4/6.
actio directa podizvajalca - neposredno plačilo podizvajalcu - koneksnost terjatev - dospelost terjatve - obstoj terjatve - neposredni zahtevek podjemnikovih sodelavcev do naročnika
Če je naročnik že poravnal vso svojo obveznost do svojega sopogodbenika, glavnega izvajalca, potem terjatev ne obstaja več, s čimer pogoji za podizvajalčev neposredni zahtevek po 631. členu OZ ne morejo biti izpolnjeni. Zaradi podizvajalčevega neposrednega zahtevka se vsebina naročnikove obveznosti ne spremeni.
VSL sklep II Cp 301/2016
VSL0084213
SPZ člen 88, 89, 89/1, 89/2.
nujna pot – določitev nujne poti
Pri odločanju, po kateri izmed več možnosti naj se ustanovi nujna pot, mora sodišče ugotoviti dejansko stanje, nato pa med več možnostmi izbrati tisto, za katero oceni, da lahko njeno izbiro materialnopravno utemelji, upoštevaje pri tem prvi in drugi odstavek 89. člena SPZ, ter za svojo odločitev navesti razloge. Pretirana je pritožbena zahteva, ki meri na to, da bi moral sklep vsebovati vzporedno in izčrpno primerjavo vseh obstoječih možnosti. Sodišče je predstavilo razloge, zakaj je izbralo eno od tras, obenem pa iz sklepa izhajajo zadostni razlogi, da sta drugi dve možnosti slabši oziroma manj primerni. To povsem zadošča.
VSL sodba I Cpg 276/2016
VSL0081187
ZPP člen 154, 154/1, 154/2, 339, 339/2, 339/2-8, 339/2-14. ZOR člen 600, 614.
trditveno breme – splošni pogoji poslovanja – bistvena kršitev določb pravdnega postopka – obrazloženost sodbe – pravica do izjave – dokazna ocena – pogodba o delu – podjemna pogodba – prevzem dela – napake – odgovornost za napake – sprememba tožbe v pravdnem postopku – dopustnost spremembe tožbe – razširitev tožbenega zahtevka – pravdni stroški – delni umik tožbe – delni uspeh v pravdi
Kadar je izvedba nekaterih dokazov pokazala, da je njihovo sporočilo irelevantno ali evidentno brez posebne dokazne vrednosti, sodbi, ki takih dokazov posebej in izrecno ne ocenjuje, ni mogoče očitati kršitve postopka, pa tudi ne zmotne ugotovitve dejanskega stanja. Tožena stranka bi morala svoje trditve konkretizirati ne le s povzemanjem vsebine naštetih poglavij Splošnih pogojev, ki naj bi določala obveznosti tožeče stranke, temveč tudi s konkretnimi trditvami o tem, kako se je neizpolnjevanje teh določil dejansko odrazilo v pogodbenem odnosu s toženo stranko. Splošni pogoji pogodb nasploh, niso pisani le za konkretno pogodbeno razmerje konkretnih pogodbenih strank, temveč za vsa istovrstna pogodbena razmerja tožeče stranke s svojimi sopogodbeniki.
VSL sklep Cst 292/2016
VSL0073775
ZFPPIPP člen 123a, 123a/1, 123a/2, 383, 385, 399, 399-4, 403, 403/1, 406, 406/1, 406/1-1. ZOR člen 1035. OZ člen 533, 533/1.
osebni stečaj – ovire za odpust obveznosti – neodplačno razpolaganje – pogodba o odstopu terjatve – depozit pri banki – elektronsko vlaganje pisanj – pritožba odvetnika, vložena po pošti – zavrženje pritožbe – odločanje o ugovoru proti odpustu obveznosti – aktivna legitimacija za ugovor proti odpustu obveznosti – upnik v postopku osebnega stečaja
Denar, ki je bil v obliki depozita vezan pri banki, je predstavljal dolžničino premoženje. Pogodbo o vezavi denarnega depozita je sklenila dolžnica. Kolikor ga je namensko varčevala iz pojasnjenih razlogov, to ne spremeni dejstva, da je bila vse do pogodbe o odstopu terjatve izključno ona imetnica sredstev oziroma zahtevka za izplačilo denarnega depozita ob zapadlosti (primerjaj 1035. člen ZOR). Pogodba o odstopu terjatve tako dejansko predstavlja darilno pogodbo, le-ta pa je sklenjena, ko je tudi realizirana; konkretno s sklenitvijo pogodbe o odstopu terjatve. Ker je bilo neodplačno razpolaganje izvedeno znotraj roka treh let pred uvedbo postopka osebnega stečaja, je podan zakonski dejanski stan iz 4. točke 399. člena ZFPPIPP. 123.a člen ZFPPIPP brez izjeme velja tudi v postopku osebnega stečaja.
VSL sodba II Cp 600/2016
RAZLASTITEV – OBLIGACIJSKO PRAVO – CIVILNO PROCESNO PRAVO
VSL0060212
ZRPPN člen 58, 59. ZOR člen 69, 69/1, 70, 70/1, 70/2, 73, 74. ZPP člen 339, 339/2, 339/2-8.
razlastitev – pridobitev lastninske pravice na originaren način – javni interes – prodajna pogodba, ki nadomešča razlastitev – prehod nepremičnin v družbeno lastnino z dnem sklenitve pogodbe – odobritev javnega pravobranilstva kot pogoj za veljavnost – teorija o realizaciji
Pravilno je izhodišče sodišča prve stopnje, da prodajna pogodba namesto razlastitve ne pomeni prometa z nepremičninami (zato pritožba tudi neutemeljeno vztraja, da bi bilo treba upoštevati ZKZ). Gre za pogodbo, ki nadomešča razlastitveni postopek in pravnomočno razlastitveno odločbo. Po enotnem stališču sodne prakse je treba zato pridobitev lastninske pravice s takšno pogodbo enačiti s pridobitvijo lastninske pravice na podlagi odločbe državnega organa. Sodišče prve stopnje je pravilno upoštevalo, da ima že sama pogodba učinek v lastninskopravni sferi. Ker se lastninska pravica pridobi na originaren način že na podlagi pogodbe namesto razlastitve, vknjižba v zemljiški knjigi pa je le deklaratorne narave, je pravilno pojasnilo tudi, da v pogodbi, ki nadomešča razlastitev, intabulacijska klavzula ni potrebna. V ZRPPN sicer res ni izrecno določeno, da razlaščeno zemljišče preide v družbeno lastnino s sklenitvijo pogodbe, vendar je takšno enotno stališče sodne prakse, ki ga je pravilno upoštevalo tudi sodišče prve stopnje. Sporazuma strank (v smislu prvega odstavka 69. člena ZOR), da naj bo posebna oblika (sodna overovitev podpisa prodajalke) pogoj za veljavnost njune pogodbe, v obravnavanem primeru ni mogoče upoštevati. Razlog je v specialni pravni naravi te pogodbe, pri sklepanju katere je zaradi grozeče razlastitve pogodbena avtonomija omejena (ni rezultat prostega urejanja obligacijskih razmerij). Zato neizpolnitev dogovora o dodatni (strožji) obličnosti kot pogoju veljavnosti, ob tem da je ZRPPN ne predvideva in ne določa niti ničnostne sankcije za primer, če pogodba ni sklenjena v pisni obliki, ne more povzročiti ničnosti pogodbe in aneksa, ki sta bila sklenjena namesto razlastitve, oziroma njunega neobstoja.
OZ člen 8, 39, 50, 557.
VSL sodba I Cp 700/2016
VSL0082309
SPZ člen 68, 105, 115. SZ-1 člen 29, 29/2. Splošni pogoji za dobavo in odjem toplote iz distribucijskega omrežja v Občini Jesenice člen 22, 22/2, 23, 27.
ogrevanje večstanovanjske stavbe – obveznosti na skupnih delih – stroški uporabe skupne stvari – posel izrednega upravljanja – odklop iz sistema ogrevanja – odstop od pogodbe o dobavi toplote – sprememba rabe skupnih delov – soglasje solastnikov
Toplotna naprava, skupaj z merilnim mestom za dobavljeno toplotno energijo, predstavlja napravo, namenjeno skupni rabi vseh stanovalcev in je hkrati kot skupni del stanovanjske stavbe v solastnini vseh etažnih lastnikov. Odstop enega etažnega lastnika iz celotnega sistema ogrevanja po svoji naravi pomeni spremembo rabe skupnih delov. Splošno pravilo pri etažni lastnini je, da obveznosti na skupnih delih bremenijo vse etažne lastnike, in sicer v skladu z njihovim solastniškim deležem. Pri tem načeloma ni pomembno, v kolikšni meri solastniki uporabljajo (nekatere) skupne dele. Lahko pa se dogovorijo tudi za drugačen način porazdelitve bremen, ki ni odvisen od velikosti njihovih solastniških deležev.
VSL sklep Cst 336/2016
VSL0073765
ZFPPIPP člen 20, 60, 103, 103/4. Pravilnik o tarifi za odmero nagrade upravitelja v postopkih zaradi insolventnosti in prisilne likvidacije ter stroških, do povrnitve katerih je upravitelj v teh postopkih upravičen člen 6.
nadomestilo upravitelja za preizkus terjatev – število preizkušenih terjatev
Tudi če gre za več različnih seznamov izvršilnih naslovov iz naslova neplačanih obveznosti, še ne gre za več pogodb, zato še ne gre za dve terjatvi v smislu določil ZFPPIPP. Iz osnovnega seznama preizkušenih terjatev in končnega seznama preizkušenih terjatev izhaja, da jih upravitelj ni razdelil glede na več seznamov izvršilnih naslovov, temveč jih je razdelil na zavarovane in nezavarovane terjatve. To je pomembno le glede razdelitve unovčene stečajne mase in s tem tudi za vrstni red poplačila iz posamezne stečajne mase, ne vpliva pa na število preizkušenih terjatev. Terjatve delavcev izvirajo iz pogodb o zaposlitvi, torej iz ene same pogodbe, v končnem seznamu preizkušenih terjatev pa jih je upravitelj razvrstil na navadne in prednostne terjatve. V takih primerih ne gre za več terjatev, temveč gre le za razlikovanje glede na vrstni red poplačila terjatev, kar pa ne vpliva na število terjatev v smislu prej navedenih zakonskih določil in določil Pravilnika, saj gre le za podvrste terjatve iz iste pogodbe. Glede upnika N. d. d. in upnika P. d. d. je bilo dejansko prijavljenih več terjatev, saj gre za terjatve iz različnih pogodb, torej iz več pravnih in dejanskih podlag. V takih primerih ni mogoče upoštevati vseh teh terjatev kot ene terjatve.
ZST-1 člen 11, 13.
VSL sklep I Cp 117/2016
VSL0084189
ZPP člen 105, 105/3, 105b, 108, 336.
nepopolna vloga – podpis vloge – nepodpisana vloga – vložitev vloge v elektronski obliki – digitalni podpis – varen elektronski podpis, overjen s kvalificiranim potrdilom – tehnična podpora informacijskega sistema – postopek s pritožbo – vračanje nepopolnih vlog v dopolnitev – zavrženje pritožbe
Določba 105.b člena ZPP omogoča vložitev vloge v elektronski obliki in podpisane z varnim elektronskim podpisom, overjenim s kvalificiranim potrdilom. A izvedba te določbe zahteva izdajo podzakonskega akta kot tudi dejansko izvedbo v informacijskem sistemu, saj se vloga v elektronski obliki vloži tako, da se pošlje po elektronski poti informacijskemu sistemu, ki vložniku samodejno potrdi prejem vloge. Pritožbeno sodišče ugotavlja, da za potrebe pravdnega postopka taka izvedba še ne obstoji.